PLANB บวกเกือบ 3% หลังคว้างานกทม. หนุนรายได้ต่อปีเพิ่ม 300 ลบ.
PLANB บวกเกือบ 3% หลังคว้างานกทม. หนุนรายได้ต่อปีเพิ่ม 300 ลบ.
PLANB บวกเกือบ 3% หลังคว้างานกทม. หนุนรายได้ต่อปีเพิ่ม 300 ลบ.
24 เม.ย. 2563

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10.19 น. อยู่ที่ 4.64 บาท ปรับตัวขึ้น 0.12 บาท หรือ 2.65% ด้วยมูลค่าการซื้อขาย 140.31 ล้านบาท
ทั้งนี้ บล.เคจีไอ (ประเทศไทย) ระบุในบทวิเคราะห์ฯว่า บมจ.แพลน บี มีเดีย (PLANB) เปิดเผยว่าได้ลงนามในสัญญากับสำนักการจราจรและขนส่ง กรุงเทพมหานคร สำหรับสิทธิในการใช้ป้ายประชาสัมพันธ์ของกรุงเทพมหานคร จำนวน 1,170 ป้าย รวมทั้งบำรุงรักษาศาลาที่พักผู้โดยสาร 691 หลัง เป็นระยะเวลา 10 ปี
โดยมองว่า ประเด็นนี้เป็นปัจจัยบวกระยะสั้นต่อราคาหุ้น จากความสามารถในการให้บริการและรายได้ที่จะเพิ่มขึ้นในอนาคต โดยบริษัทตั้งเป้าจะเริ่มให้บริการโครงการนี้ในช่วงปลายเดือน มิถุนายน 2563 นี้เป็นต้นไป ซึ่งจะทำให้บริษัทมีความสามารถในการให้บริการได้เพิ่มขึ้นอีก 300 ล้านบาท/ปี หรือเพิ่มขึ้นราว 6% จากปัจจุบัน
อย่างไรก็ตามคาดรายได้จากโครงการนี้จะทำให้ประมาณการกำไรสุทธิในปี 2563 เพิ่มขึ้นได้เพียง 4 – 8 ล้านบาท (ภายใต้สมมติฐานอัตราการใช้สื่อในโครงการที่ 50% และอัตรากำไรสุทธิที่ 5-10%) นอกจากนี้ยังมีปัจจัยลบระยะสั้นจากกำไรในงวด ไตรมาส 1/63 ที่คาดจะชะลอตัว และจะลดลงหนักในไตรมาส 2/63 ที่ได้รับผลกระทบจากโควิด-19 อย่างเต็มไตรมาส โดยปัจจุบันอยู่ระหว่างการปรับปรุง ประมาณการกำไรสุทธิ และคำแนะนำ สำหรับ PLANB